**LĪGUMS Nr.** **FM VID 2024/279**

**“Dažādu muitas tehnisko līdzekļu diagnostika un remonts”**

Rīgā, Dokumenta datums ir tā

elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma “Dažādu muitas tehnisko līdzekļu diagnostika un remonts” iepirkuma identifikācijas Nr. FM VID 2024/279, rezultātiem, noslēdz šādu līgumu (turpmāk – Līgums):

# LĪGUMA PRIEKŠMETS

Pasūtītājs uzdod, bet Izpildītājs apņemas veikt kvalitatīvu un savlaicīgu dažādu muitas tehnisko līdzekļu (turpmāk – Ierīces) diagnostiku un remontu (turpmāk – Pakalpojums) saskaņā ar Līguma un tā 1.pielikuma noteikumiem.

# LĪGUMA SUMMA UN NORĒĶINU KĀRTĪBA

## Līguma kopējā summa ir 9 000,00 EUR (deviņi tūkstoši *euro* un 00 centi) bez pievienotās vērtības nodokļa (turpmāk - PVN). PVN tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem.

## Pakalpojuma cenās ir iekļautas visas izmaksas, kas saistītas ar Pakalpojuma nodrošināšanu un tā ietvaros veicamajiem darbiem, tajā skaitā diagnostikas un remonta veikšanu Ierīcēm, izņemot maksu par Ierīču remontam izmantojamām detaļām, materiāliem, par kuriem maksā saskaņā ar Pušu pilnvaroto personu saskaņotu Ierīces remonta tāmi, ieskaitot transporta izmaksas, Ierīču iekraušanas/izkraušanas izmaksas, nodokļus (izņemot PVN), nodevas, ar garantijas nodrošināšanu veiktajam Ierīces remontam saistītas izmaksas un ar garantijas nodrošināšanu saistītās izmaksas, ar nepieciešamo atļauju saņemšanu no trešajām personām saistītās izmaksas, darbaspēka izmaksas un citas ar Pakalpojuma savlaicīgu un kvalitatīvu izpildi saistītās izmaksas.

## Ierīču remontam izmantoto detaļu, materiālu cenas tiek norādītas katrā attiecīgajā aktā par Ierīces diagnostikas un remonta veikšanu, un atbilst Pasūtītāja pilnvarotās personas Līguma 3.9.apakšpunktā noteiktajā kārtībā saskaņotajā Ierīces remonta tāmē norādītajām.

## Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstveidā savstarpēji par to vienojoties, Līguma 2.1.apakšpunktā noteiktā Līguma kopējā summa un attiecīgi Līguma 1.pielikumā noteiktās Pakalpojuma cenas var tikt pārskatītas (palielinātas vai samazinātas), ievērojot šādus nosacījumus (jāizpildās visiem nosacījumiem):

## ne ātrāk kā 1 (vienu) gadu no Līguma spēkā stāšanās dienas;

## ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);

## ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;

## ja Centrālās statistikas pārvaldes publicētās patēriņa cenu izmaiņas 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 % (piecus procentus);

## par starpību starp Centrālās statistikas pārvaldes publicētām patēriņa cenu izmaiņām un 5 % ( piecu procentu) slieksni;

## kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 2.1.apakšpunktā noteiktās Līguma kopējās summas un Līguma 1.pielikumā noteiktajām Preces cenām.

## Pēc katra attiecīgā akta par Ierīces diagnostikas veikšanu un akta par Ierīces diagnostikas un remonta veikšanu abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi [FP.lietvediba@vid.gov.lv](mailto:FP.lietvediba@vid.gov.lv). Ja Izpildītājs vēlas sniegt e-rēķinus, tad tie nosūtāmi uz e-adresi EINVOICE\_VID@90000069281. Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam. Par minētās elektroniskā pasta adreses izmaiņām Pasūtītājs rakstveidā paziņo Izpildītājam un atsevišķi grozījumi Līgumā netiek veikti. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto elektroniskā pasta adresi.

## Pasūtītājs veic samaksu 30 (trīsdesmit) dienu laikā pēc katra attiecīgā akta par Ierīces diagnostikas veikšanu un akta par Ierīces diagnostikas un remonta veikšanu abpusējas parakstīšanas un aktam atbilstoša Izpildītāja rēķina saņemšanas dienas, maksājumu pārskaitot uz Izpildītāja norādīto norēķinu kontu kredītiestādē.

## Par samaksas brīdi uzskatāms naudas pārskaitīšanas datums no Pasūtītāja norēķinu konta.

## Pasūtītājam nav pienākuma izlietot visu Līguma 2.1.apakšpunktā noteikto Līguma kopējo summu, pasūtot Pakalpojumu Līguma darbības laikā.

## Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# PAKALPOJUMA SNIEGŠANAS KĀRTĪBA

## Līguma 9.10.1.apakšpunktā noteiktā Pasūtītāja pilnvarotā persona (turpmāk – Pasūtītāja pilnvarotā persona) pasūta Pakalpojumu pēc nepieciešamības, elektroniski nosūtot Pakalpojuma pieteikumu Izpildītājam uz elektroniskā pasta adresi: \_\_\_\_\_\_\_\_. Pakalpojuma pieteikumā norāda veicamo Pakalpojumu – diagnostikas un remonta nodrošināšana.

## Izpildītājs ierodas veikt diagnostiku vai pieņemt Iekārtu diagnostikai un remontam 2 (divu) darba dienu laikā pēc Pasūtītāja pilnvarotās personas Pakalpojuma pieteikuma nosūtīšanas dienas. Pēc Ierīces pieņemšanas diagnostikai un remontam Izpildītājs veic Ierīces diagnostiku 2 (divu) darba dienu laikā.

## Izpildītajs nodrošina, ka Ierīču diagnostiku un remontu veiks speciālisti, kuri ir apmācīti Ierīču diagnostikas un remonta veikšanai.

## Ierīču, izņemot stacionāro Ierīču, kuru atrašanās vieta norādīta Līguma 1.pielikumā, nodošanas un pieņemšanas vieta ir Talejas iela 1, Rīgā (VID administratīvās ēkas darba telpas), Pasūtītāja darba laikā no pirmdienas līdz ceturtdienai no plkst.08:15 līdz plkst.17:00 un piektdienās no plkst.08:15 līdz plkst.15:45.

## Pušu pilnvarotās personas iepriekš savlaicīgi saskaņo noteiktu Ierīču nodošanas un pieņemšanas laiku Pasūtītāja darba laikā attiecīgajā izpildes dienā. Par Ierīces pieņemšanu diagnostikai un remontam Pušu pilnvarotās personas paraksta Ierīces nodošanas – pieņemšanas aktu. Akti tiek parakstīti elektroniski.

## Izpildītājs Pakalpojuma ietvaros bez papildu maksas nodrošina Ierīču iekraušanu/izkraukšanu un transportēšanu uz/no Līguma 3.4.apakšpunktā noteiktās Ierīču nodošanas un pieņemšanas vietas.

## Ja Izpildītājs, veicot Ierīces diagnostiku, konstatē, ka Ierīce ir darba kārtībā un tai nav nepieciešams remonts, vai arī darbības traucējumus ir iespējams novērst diagnostikas ietvaros bez atsevišķa remonta, Izpildītājs sagatavo aktu par Ierīces diagnostikas veikšanu, kā arī aktu par Ierīces nodošanu – pieņemšanu pēc diagnostikas un remonta veikšanas, kurus vienlaicīgi ar Ierīci 5 (piecu) darba dienu laikā pēc Ierīces pieņemšanas diagnostikai un remontam nodod Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā. Aktu par Ierīces diagnostikas veikšanu un aktu par Ierīces nodošanu – pieņemšanu pēc diagnostikas un remonta veikšanas paraksta Pušu pilnvarotās personas, Līguma 9.10.2.apakšpunktā noteiktajai Izpildītāja pilnvarotajai personai (turpmāk – Izpildītāja pilnvarotā persona) nododot Ierīci Pasūtītāja pilnvarotajai personai.

## Ja Izpildītājs, veicot Ierīces diagnostiku, konstatē, ka Ierīces remontu veikt nav iespējams, Izpildītājs sagatavo Ierīces defektācijas aktu ar Ierīces bojājumu aprakstu, aktu par Ierīces diagnostikas veikšanu, kā arī aktu par Ierīces nodošanu – pieņemšanu pēc diagnostikas un remonta veikšanas, kurus vienlaicīgi ar Ierīci 20 (divdesmit) darba dienu laikā pēc Ierīces pieņemšanas diagnostikai un remontam nodod Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā. Aktu par Ierīces diagnostikas veikšanu un aktu par Ierīces nodošanu – pieņemšanu pēc diagnostikas un remonta veikšanas abpusēji paraksta Pušu pilnvarotās personas, Izpildītāja pilnvarotaji personai nododot Ierīci Pasūtītāja pilnvarotajai personai. Ierīces defektācijas aktu ar Ierīces bojājumu aprakstu Izpildītājs pirmspārbaudei nosūta Pasūtītāja pilnvarotajai personai uz elektroniskā pasta adresi.

## Ja Izpildītājs, veicot Ierīces diagnostiku, konstatē, ka Ierīcei nepieciešams veikt remontu, Izpildītājs 2 (divu) darba dienu laikā pēc diagnostikas veikšanas iesniedz Pasūtītāja pilnvarotajai personai saskaņošanai Ierīces remonta tāmi, kurā norāda Ierīci, paredzamo remonta ilgumu darba stundās, remonta veikšanas termiņu, remontam nepieciešamās detaļas, materiālus un to cenas, un kopējās izmaksas. Ierīces remonta tāme saskaņošanai tiek nosūtīta Pasūtītāja pilnvarotai personai uz elektroniskā pasta adresi.

## Pasūtītāja pilnvarotā persona 3 (trīs) darba dienu laikā izvērtē Izpildītāja iesniegto Ierīces remonta tāmi, un to saskaņo, lūdz precizēt vai noraida, elektroniski nosūtot attiecīgo informāciju Izpildītāja pilnvarotajai personai uz elektroniskā pasta adresi.

## Ja Ierīces remonta tāmi nepieciešams precizēt, Izpildītājs 2 (divu) darba dienu laikā iesniedz precizētu Ierīces remonta tāmi atkārtotai saskaņošanai Pasūtītāja pilnvarotajai personai, nosūtot to uz elektroniskā pasta adresi. Pasūtītāja pilnvarotā persona 2 (divu) darba dienu laikā izvērtē Izpildītāja iesniegto precizēto Ierīces remonta tāmi un to saskaņo, lūdz precizēt vai noraida, elektroniski nosūtot attiecīgo informāciju Izpildītāja pilnvarotajai personai uz elektroniskā pasta adresi.

## Ja Izpildītāja iesniegtā Ierīces remonta tāme tiek noraidīta, Izpildītājs sagatavo aktu par Ierīces diagnostikas veikšanu, kā arī aktu par Ierīces nodošanu – pieņemšanu pēc diagnostikas un remonta veikšanas, kurus vienlaicīgi ar Ierīci 10 (desmit) darba dienu laikā pēc tāmes noraidījuma nosūtīšanas dienas nodod Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā. Aktu par Ierīces diagnostikas veikšanu un aktu par Ierīces nodošanu – pieņemšanu pēc diagnostikas un remonta veikšanas abpusēji paraksta Pušu pilnvarotās personas, Izpildītāja pilnvarotajai personai nododot Ierīci Pasūtītāja pilnvarotajai personai.

## Aktā par Ierīces diagnostikas veikšanu Izpildītājs norāda Ierīci, diagnostikas veikšanas rezultātu, diagnostikas veikšanas cenu.

## Izpildītājs uzsāk veikt Ierīces remontu tikai pēc tam, kad Pasūtītāja pilnvarotā persona ir saskaņojusi Izpildītāja iesniegto Ierīces remonta tāmi un saskaņā ar Līguma 3.9.apakšpunktu par to ir nosūtījusi informāciju Izpildītāja pilnvarotajai personai uz elektroniskā pasta adresi.

## Ja Ierīces remontu nav iespējams veikt tāmē saskaņotajā termiņā, tad Izpildītājs veic Ierīces remontu termiņā, kuru elektroniski ir saskaņojusi Pasūtītāja pilnvarotā persona.

## Pēc Ierīces remonta veikšanas Izpildītājs sagatavo aktu par Ierīces diagnostikas un remonta veikšanu, kā arī aktu par Ierīces nodošanu – pieņemšanu pēc diagnostikas un remonta veikšanas, kurus vienlaicīgi ar remontēto Ierīci nodod Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā. Aktu par Ierīces diagnostikas un remonta veikšanu un aktu par Ierīces nodošanu – pieņemšanu pēc diagnostikas un remonta veikšanas abpusēji paraksta Pušu pilnvarotās personas, Izpildītāja pilnvarotajai personai nododot Ierīci Pasūtītāja pilnvarotajai personai. Aktā par Ierīces diagnostikas un remonta veikšanu Izpildītājs norāda Ierīci, diagnostikas veikšanas rezultātu, diagnostikas veikšanas cenu, veiktā remonta ilgumu darba stundās, remonta 1 (vienas) darba stundas cenu, remontam izmantotās detaļas, materiālus un to cenas, kas atbilst Pasūtītāja saskaņotajai Ierīces remonta tāmei, kā arī kopējās izmaksas.

## Pasūtītāja pilnvarotā persona ir tiesīga neparakstīt aktu par Ierīces diagnostikas veikšanu un aktu par Ierīces diagnostikas un remonta veikšanu, ja Pasūtītāja pilnvaroto personu neapmierina veiktās diagnostikas vai remonta kvalitāte, vai arī aktā norādītās remonta izmaksu summas neatbilst Līguma 3.10.apakšpunktā noteiktajā kārtībā saskaņotajā Ierīces remonta tāmē norādītajām. Šajā gadījumā Pasūtītāja pilnvarotā persona 3 (trīs) darba dienu laikā nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildu maksas novērš nosūtītajā pretenzijā norādītos trūkumus, un nekavējoties elektroniski informē Pasūtītāja pilnvaroto personu, kā arī Līgumā noteiktajā kārtībā atkārtoti iesniedz attiecīgi aktu par Ierīces diagnostikas veikšanu vai aktu par Ierīces diagnostikas un remonta veikšanu. Ierīces diagnostikas vai remonta veikšanas termiņa kavējuma laikā netiek ieskaitīts laika periods no aktu iesniegšanas dienas līdz pretenzijas nosūtīšanas dienai.

## Katra Ierīces diagnostika un remonts tiek uzskatīti par veiktiem dienā, kad Pušu pilnvarotās personas ir parakstījušas Līgumā noteiktos atbilstošos aktus.

## Katrs attiecīgais abpusēji parakstītais akts par Ierīces diagnostikas veikšanu un akts par Ierīces diagnostikas un remonta veikšanu ir pamatojums norēķinu veikšanai starp Pusēm.

## Iekārtu remontam jāizmanto materiāli un detaļas atbilstoši spēkā esošajiem normatīvajiem aktiem, attiecīgajiem standartiem un Iekārtas tehniskajiem parametriem, ja plānots izmantot neoriģinālās detaļas, tad tas jāsaskaņo ar Pasūtītāju.

# GARANTIJAS NOSACĪJUMI

## Izpildītāja remonta darbiem un remontā izmantotajām detaļām nodrošina 12 (divpadsmit) mēnešu garantiju no remonta darbu nodošanas – pieņemšanas akta abpusējas parakstīšanas dienas.

## Izpildītājs sniegtā Pakalpojuma ietvaros veiktajam Ierīces remontam un Ierīces remontam izmantotajām detaļām un materiāliem nodrošina 12 (divpadsmit) mēnešu garantiju no katra attiecīgā akta par Ierīces diagnostikas un remonta veikšanu abpusējas parakstīšanas dienas.

## Par garantijas laikā konstatētajiem Ierīces bojājumiem, kas radušies pēc Izpildītāja veiktā remonta, Pasūtītāja pilnvarotā persona sastāda motivētu pretenziju un 3 (trīs) darba dienu laikā nosūta to uz Izpildītaja pilnvarotās personas elektroniskā pasta adresi.

## Ierīces bojājumu gadījumos, kas radušies garantijas laikā Izpildītāja nekvalitatīvi veikta remonta vai Ierīces remontam izmantoto nekvalitatīvu detaļu, materiālu dēļ, Izpildītājs par saviem līdzekļiem bez papildus maksas veic Ierīces remontu un novērš Ierīces bojājumus 10 (desmit) darba dienu laikā no Pasūtītāja pilnvarotās personas motivētas pretenzijas nosūtīšanas dienas, Līgumā 9.12.apakšpunktā noteiktajā kārtībā.

## Līguma garantijas noteikumi attiecas uz garantijas darbības laikā neierobežotu reižu skaitu veiktu Ierīču remontu un Ierīču remontā izmantotajām (nomainītajām) detaļām, materiāliem.

# LĪGUMA DARBĪBAS TERMIŅŠ

## Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

## Līgums ir spēkā līdz Pušu saistību pilnīgai izpildei.

## Līgums ir spēkā līdz iestājas viens no šādiem nosacījumiem:

## ir pagājuši 5 (pieci) gadi no Līguma abpusējas parakstīšanas dienas;

## Pasūtītājs ir izlietojis Līguma 2.1.apakšpunktā minēto Līguma kopējo summu.

## Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstveidā paziņojot par to otrai Pusei.

## Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Izpildītājam:

## ja atbilstoši Starptautisko un Latvijas Republikas nacionālo sankciju likumam Līguma 9.4.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

## Neskatoties uz Līguma izbeigšanu, Izpildītājs nodrošina veiktajam Ierīces remontam un Ierīces remontam izmantotajām detaļām un materiāliem Līgumā noteikto garantijas nosacījumu savlaicīgu un kvalitatīvu izpildi. Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem Pakalpojumiem Līguma darbības laikā, izņemot Līguma 2.9.apakšpunktā noteikto gadījumu.

# PUŠU ATBILDĪBA

## Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

## Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.

## Ja Pasūtītājs kavē Izpildītāja iesniegtā rēķina apmaksu, Izpildītājs prasa un Pasūtītājs maksā līgumsodu 0,1% (procenta viena desmitā daļa) apmērā no kavētā maksājuma summas, bez PVN, par katru nokavēto maksājuma dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas, bez PVN.

## Par Līguma 3.2.apakšpunktā noteiktā Ierīces diagnostikas veikšanas termiņa nokavējumu Pasūtītājs prasa un Izpildītājs maksā līgumsodu 20,00 EUR (divdesmit *euro,* 00 centi) apmērā par katru nokavēto dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no Līguma 1.pielikumā noteiktās attiecīgās Ierīces diagnostikas cenas.

## Par Līguma 7.1.apakšpunktā norādīto ziņu prettiesisku izpaušanu Pasūtītājs prasa un Izpildītājs maksā līgumsodu 300 EUR (trīs simts *euro*, 00 centi) apmērā par katru gadījumu.

## Ja garantijas termiņa laikā Izpildītājs neievēro Līguma 4.3.apakšpunktā noteikto Ierīces remonta veikšanas un bojājumu novēršanas termiņu, Pasūtītājs prasa un Izpildītājs maksā līgumsodu 20,00 EUR (divdesmit *euro*, 00 centi) apmērā par katru nokavēto dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgai Ierīcei atbilstošajā aktā par Ierīces diagnostikas un remonta veikšanu norādītās kopējās summas, bez PVN.

## Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, ja tas iespējams, piedāvā Izpildītajam līgumsodu ietvert Pasūtītājam maksājamā summā (dzēst ieskaita veidā) vai nomaksāt to līdz Izpildītāja rēķina apmaksas dienai.

## Ja Izpildītājs izvēlas līgumsodu dzēst ieskaita veidā, tad Izpildītājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.

## Ja Izpildītājs neveic aprēķinātā līgumsoda samaksu Līguma 4.6.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

## Līgumsoda samaksa neatbrīvo Puses no Līguma saistību izpildes un zaudējumu atlīdzināšanas pienākuma.

# INFORMĀCIJAS NEIZPAUŽAMĪBA

## Izpildītājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas.

## Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

## Puses ar informācijas prettiesisku izpaušanu Līguma ietvaros saprot - tās nodošanu mutiski, rakstveida, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# NEPĀRVARAMA VARA

## Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

## Par nepārvaramu varu netiek uzskatīti Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

## Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

## Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

## Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.

# CITI NOTEIKUMI

## Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.

## Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti - tālruņa, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstveidā, nosūtot vēstuli, paziņo par to otrai Pusei. Šāds rakstveida paziņojums kļūst saistošs otrai Pusei otrajā darba dienā pēc tā nosūtīšanas dienas. Ja šādā situācijā tiek sūtīta vēstule papīra formā, tad šāds paziņojums kļūst saistošs otrai Pusei 7. (septītajā) darba dienā pēc vēstules nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta pastāvīgas struktūrvienības vadītājs vai persona, kas viņu aizvieto.

## Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītajam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš.

## Izpildītājs 2 (divu) darbdienu laikā rakstveidā informē Pasūtītāju:

## par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja, valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

## ja mainās Izpildītāja, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

## Izpildītājs apliecina, ka:

## Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;

## uz Izpildītāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

## Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos noteiktajā kārtībā.

## Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

## Par Līguma grozījumiem un papildinājumiem, izņemot Līguma 9.2.apakšpunktā noteiktos gadījumus, Puses vienojas rakstveidā. Rakstveida vienošanās pēc Pušu parakstīšanas pievienojamas Līgumam un kļūst par Līguma neatņemamām sastāvdaļām. . Puses var grozīt Līgumā noteikto Pakalpojumu pasūtīšanas un sniegšanas kārtību, termiņus, ja šādu grozījumu nepieciešamību pamato objektīvi apstākļi vai lai novērstu kļūdas.

## Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses iepriekšējas rakstveida piekrišanas.

## Puses vienojas, ka Līguma izpildē tiek norīkotas šādas Pušu pilnvarotās personas:

## no Pasūtītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_);

## no Izpildītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_).

## Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

## Pasūtītāja un Izpildītāja (to pilnvaroto personu, kas noteiktas Līguma 9.10. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.10. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

## Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

# Pušu rekvizīti

|  |  |  |
| --- | --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978  NMR kods:90000069281  PVN kods:  Tālr.: +371 67122689  E-pasts: vid@vid.gov.lv  E-Adrese: \_DEFAULT@90000069281  *Norēķinu rekvizīti*:  Valsts kase  Kods: TRELLV22  Konta Nr.:LV26TREL2130056037000  Ģenerāldirektor \_\_\_\_\_\_\_\_\_\_\_  (\*paraksts) | **Izpildītājs:**  **Nosaukums**  Adrese  NMR kods:  PVN kods:  Tālr.:  E-pasts:  E-Adrese:  *Norēķinu rekvizīti:*  Kredītiestāde  Kods:  Konta Nr.:  Amats, vārds, uzvārds  (\*paraksts) | |
|  | |  | |

*DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*

1.pielikums

līgumam Nr. FM VID 2024/279

**Muitas tehniskie līdzekļi, to atrašanās vietas**

**un diagnostikas un remonta veikšanas cenas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par sekojošām Ierīču atrašanās vietām un Ierīču diagnostikas un remonta veikšanas cenām:

*Pielikums tiks papildināts saskaņā ar Pretendenta piedāvājuma 2.punkta “Finanšu piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:**  Ģenerāldirektor \_\_\_\_\_\_\_\_\_\_\_  (\*paraksts) | **Piegādātājs:**  Amats, vārds, uzvārds  (\*paraksts) |

*DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*